לולה וייס

ואלרי לורדה (באנגלית: Valerie Loureda; נולדה ב-19 ביולי 1998) הידועה יותר בשם הבמה שלה, לולה וייס היא מתאבקת אמריקאית ולוחמת MMA לשעבר, המופיעה בארגון ההיאבקות WWE, בתוכנית NXT. כלוחמת MMA, היא הייתה חלק ממחלקת משקל זבוב של הארגון בלאטור.

ראשית חייה

ואלרי לורדה נולדה במיאמי, פלורידה ב-19 ביולי 1998. היא ממוצא קובני. היא בתו של מאסטר בטאקוונדו, כשבעצמה היא בעלת חגורה שחורה דאן 4 בטאקוונדו והייתה חלק מנבחרת הטאקוונדו האולימפית של ארצות הברית לפני שהפכה ללוחמת MMA.
בשני קטעי הפרומו שלה, ששודרו ב-2 וב-9 בספטמבר בפרקי התוכנית NXT, היא חשפה שכל משפחתה מחזיקה בחגורות שחורות בטאקוונדו ובתארים אקדמיים.

קריירת אמנויות לחימה משולבות

בהופעת הבכורה שלה ב-MMA, לורדה התמודדה מול קולבי פלטשר ב-16 בפברואר 2019 באירוע בלאטור 216, שבו היא ניצחה כתוצאה מנוקאאוט טכני. לאחר מכן, לורדה נלחמה מול לרקין דאש ב-14 ביוני 2019 במסגרת האירוע בלאטור 222, וניצחה בהחלטת שופטים אחידה. בהמשך, לורדה התמודדה מול טארה גראף ב-7 באוגוסט 2020 באירוע בלאטור 243, כשניצחה שוב בנוקאאוט טכני. היא הייתה אמורה להתמודד מול האנה גאי באירוע בלאטור 258 ב-7 במאי 2021, אך הקרב הועבר לאירוע הבא, בלאטור 259, שהתקיים שבועיים לאחר מכן; בקרב זה היא הפסידה בהחלטת שופטים אחידה. לורדה נלחמה מול טיילור טרנר ב-12 בנובמבר 2021 באירוע מספר 271, ובו היא ניצחה בהחלטת שופטים חצויה.

קריירת היאבקות מקצועית

במרץ 2022 השתתפה לורדה במבחני קבלה של ה-WWE, שנמשכו כשלושה ימים במהלך סוף השבוע של האירוע רסלמניה 38. באוגוסט, היא חתמה על חוזה בארגון והצטרפה למתחם האימונים של הארגון, ה-WWE Performance Center; הוחלט שלורדה תופיע תחת שם הבמה לולה וייס.

וייס החלה להופיע במותג NXT כדמות הרעה ואף השתתפה בטורניר פריצת הנשים לשנת 2023. היא ניצחה את קלאני ג'ורדן בגמר וזכתה בחוזה לקרב על אליפות הנשים של NXT בזמן שתבחר. באירוע Vengeance Day, שנערך ב-4 בפברואר 2024, וייס מימשה את החוזה שלה במהלך קרב על אליפות הנשים של NXT בין רוקסן פרז לאלופה ליירה ואלקיריה, ובכך הפכה את הקרב לקרב משולש. עם זאת, היא הפסידה לאחר שואלקיריה הצמידה אותה לניצחון. לאחר מכן, וייס החלה להתחרות בקרבות אנדרגאונד, שבהם ניצחה מתאבקות מהסגל הראשי כמו נטליה ושיינה בייזלר. ב-7 ביולי במסגרת האירוע NXT Heatwave, היא ניסתה ללא הצלחה לזכות באליפות הנשים של NXT מול רוקסן פרז. לאחר האירוע, וייס ביצעה את מעברה לדמות הטובה ופתחה ביריבות עם ג'יידה פארקר. היריבות הסתיימה בקרב אנדרגאונד באירוע NXT Deadline, שנערך ב-7 בדצמבר, שבו וייס ניצחה.

ב-19 באפריל 2025 באירוע NXT Stand & Deliver, וייס השתתפה בקרב סולם בן שש מתאבקות על אליפות הנשים הצפון אמריקאית של NXT, אשר הייתה פנויה באותו הזמן, אך לא הצליחה לזכות בה. ב-7 ביוני באירוע Worlds Collide, וייס חברה לשורות סטפני ואקר, כשהשתיים ניצחו את צ'יק טורמנטה ודייליס. באירוע Evolution, שנערך ב-13 ביולי, וייס השתתפה בקרב באטל רויאל בן עשרים משתתפות, שבו לא הצליחה לנצח. ב-24 באוגוסט באירוע NXT Heatwave, וייס ניצחה את ג'יידה פארקר וקלאני ג'ורדן בקרב משולש ובעקבות זאת היא הפכה למתמודדת מספר אחת על אליפות הנשים של NXT. עם זאת, היא נכשלה בניסיון הזכייה בתואר באירוע NXT No Mercy, שנערך ב-27 בספטמבר, לאחר התערבות של דמות רעולה פנים, שהתגלתה מאוחר יותר כלייני ריד.

מאזן קרבות MMA

תוצאהמאזןיריבשיטהאירועתאריךסיבובזמןמיקוםהערות   4-1  טיילור טרנר  החלטת שופטים (חצויה)  בלאטור 271  12 בנובמבר 2021  3  5:00  הוליווד, פלורידה, ארצות הברית  קרב במשקל ביניים.   3-1  האנה גאי  החלטת שופטים (פה אחד)  בלאטור 259  21 במאי 2021  3  5:00  אנקאסוויל, קונטיקט, ארצות הברית    2-1  טארה גראף  נוקאאוט טכני (אגרופים)  בלאטור 243  7 באוגוסט 2020  2  5:00    2-0  לרקין דאש  החלטת שופטים (פה אחד)  בלאטור 222  14 ביוני 2019  3  5:00  ניו יורק, ניו יורק, ארצות הברית    1-0  קולבי פלטשר  נוקאאוט טכני (אגרופים)  בלאטור 216  16 בפברואר 2019  1  2:55  אנקאסוויל, קונטיקט, ארצות הברית  בכורה במחלקת משקל זבוב.

אליפויות והישגים

 הישגים בארגון ההיאבקות World Wrestling Entertainment – WWE
 טורניר פריצת הנשים של NXT (2023)

קישורים חיצוניים

הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:אמריקאיות שנולדו ב-1998